Tiltale for overtrædelse af straffelovens § 245, stk. 1, jf. § 247, stk. 1 - legemsangreb af særlig rå, brutal eller farlig karakter i gentagelsestilfælde
Ret: Retten i Aalborg (1. instans)
Faggruppe: Straffesag — Tilståelsessag
Sagsemner: Liv og legeme;

RETTEN AALBORG





Udskrift af dombogen

D0 M

afsagt den 15. september 2018

Rettens nr. 12-7877/2018 og 12-7878/2018
Politiets nr. 5100-73251-00092-18

Anklagemyndigheden
mod




Denne sag er behandlet som tilståelsessag.

Retsmødebegæring er modtaget den 15. september 2018.

 er tiltalt for overtrædelse af

straffelovens $ 245, stk. 1, jf. $ 247, stk. 1 - legemsangreb af særlig rå,
brutal eller farlig karakter i gentagelsestilfælde 2 ved den 15. september
2018 ca. kl. 04.25 på Mallorca Bar, John F. Kennedys PL. 2A, i Aalborg med
sin højre hånd at have tildelt  et slag med en flaske, mens han holdt
med sin venstre hånd, hvorved flasken knustes og derefter at have
stukket  to gange med den knuste flaske direkte mod hovedet; alt
hvorved  besvimede og pådrog sig en flænge i hovedet; der målte ca. 6-8
cm. i længden og 0.5 cm i bredden.

Påstande

Anklagemyndigheden har nedlagt påstand om fængselsstraf.

Tiltalte har erkendt sig skyldig.

Sagens oplysninger

 har forklaret i overensstemmelse med tiltalen.

Tiltalte er tidligere straffet flere gange for vold, senest

ved dom af 22. oktober 2013 med fængsel i 5 måneder for vold jf. straffelo-
vens 8 244 i gentagelsestilfælde.

Tiltalte har under denne sag været frihedsberøvet fra den 15. september 2018

kl. 5.31.


Rettens begrundelse og afgørelse

Tiltalte har uden forbehold erkendt sig skyldig: Tilståelsen støttes af de op-
lysninger; der i øvrigt foreligger. Det er derfor bevist; at tiltalte er skyldig.

Straffen fastsættes til fængsel i 5 måneder;, jf. straffelovens $ 245, stk. 1,jf. $
247, stk. 1

Retten har herved lagt vægt på forholdets karakter, samt at der pr. 1. maj
2018 er sket en skærpelse af straffen for grov vold.

Thi kendes for ret:

 skal straffes med fængsel i 5 måneder.

Tiltalte skal betale sagens omkostninger.






Udskriftens rigtighed bekræftes .
RETTEN I AALBORG, den 17.juli 2019